Diari Oficial de la Generalitat Valenciana


Sumari del DOGV 8790, del 16-04-2020 (2020/2916)

RESOLUCIÓ de 9 d'abril de 2020, de la Direcció General d'Obres Públiques, Transports i Mobilitat Sostenible, per la qual se suspén la celebració de les proves convocades per al pròxim 30 de maig de 2020, relatives a l'obtenció de certificats d'aptitud professional (CAP), de competència professional, de consellers de seguretat i de capacitació per a la prestació de servei de taxi, i la realització de cursos de formació inicial i contínua relatius al CAP.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8790

Data del DOGV
:   16-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2916


Data del document
:   09-04-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * examen

RESOLUCIÓ de 9 d'abril de 2020, de la Direcció General d'Obres Públiques, Transports i Mobilitat Sostenible, per la qual se suspén la celebració de les proves convocades per al pròxim 30 de maig de 2020, relatives a l'obtenció de certificats d'aptitud professional (CAP), de competència professional, de consellers de seguretat i de capacitació per a la prestació de servei de taxi, i la realització de cursos de formació inicial i contínua relatius al CAP. [2020/2916]  
  
  
Per resolucions de 4 d'octubre de 2019 de la Direcció General d'Obres Públiques, Transports i Mobilitat Sostenible, es van convocar la celebració de diverses proves tendents a l'obtenció o renovació de certificats acreditatius de formació en matèria de transports per a l'any 2020, així com per a l'obtenció del certificat de competència professional per a la prestació del servei de taxi.  
L'extensió de la malaltia Covid-19 i les recomanacions de l'Organització Mundial de la Salut, del Ministeri de Sanitat i la Resolució de la Conselleria de Sanitat Universal i Salut Pública de 12 de març de 2020, aconsellen evitar la celebració de qualsevol esdeveniment en què es preveja l'afluència massiva de persones, per existir una major risc d'exposició i transmissió del virus.  
Per això resulta convenient la suspensió de la convocatòria per a la celebració de diverses proves tendents a l'obtenció o renovació de certificats acreditatius de formació en matèria de transports, així com l'obtenció del certificat de competència professional per a la prestació del servei de taxi previstes per al 30 de maig de 2020.  
De la mateixa manera resulta pertinent la suspensió dels cursos de formació per a l'obtenció i manteniment del certificat d'aptitud professional (CAP), en les modalitats de formació inicial i contínua.  
D'aquesta manera, i en virtut de les facultats conferides per l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
  
Primer  
Suspendre la celebració de les proves convocades per al pròxim 30 de maig de 2020 relatives a l'obtenció de certificats d'aptitud professional (CAP), de competència professional, de consellers de seguretat i de capacitació per a la prestació de servei de taxi, que van ser convocades per mitjà de resolucions de data 4 d'octubre de 2019 de la Direcció General d'Obres Públiques, Transports i Mobilitat Sostenible.  
  
  
Segon  
La determinació de les noves dates per a la celebració de les proves suspeses i els nous terminis d'admissió de sol·licituds seran anunciats amb la deguda antelació per mitjà de resolució d'aquesta direcció general que serà objecte de publicació en el Diari Oficial de la Generalitat Valenciana.  
  
Tercer  
Totes les persones que hagen presentat la corresponent sol·licitud amb compliment dels requisits exigits, dins dels terminis establits en les resolucions de 4 d'octubre de 2020 per a la realització de les proves previstes per al dia 30 de maig de 2020, podran presentar-se en la pròxima convocatòria que es realitze, sense necessitat de formular una nova sol·licitud.  
  
Quart  
Suspendre la realització de cursos de formació, en les modalitats de formació inicial i formació contínua, previstos en el Reial decret 1032/2007, de 20 de juliol, pel qual es regula la qualificació inicial i la formació contínua dels conductors de determinats vehicles destinats al transport per carretera.  
La present resolució farà efecte des de la data de la publicació en el Diari Oficial de la Generalitat Valenciana i deixa sense efectes la resolució de 13 de març de 2020, de la Direcció General d'Obres Públiques, Transports i Mobilitat Sostenible, per la qual se suspén la celebració de les proves tendents a l'obtenció del Certificat d'aptitud professional (CAP) convocades per al pròxim 4 d'abril de 2020 i la realització de cursos de formació inicial i contínua relacionats amb el CAP.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú, sense perjudici que s'utilitze qualsevol altra via que es considere oportuna.  
  
València, 9 d'abril de 2020.- La directora general d'Obres Públiques, Transport i Mobilitat Sostenible: Roser Obrer Marco.